Tusindvis af tilskuere har klappet golfspillerne frem. Thomas Bjørn har taget en selfie med de euforiske publikummer. Andreas Hartø kastede kasketter ud til højre og venstre på ægte rockstjernemanér. Og nordjyske Søren Kjeldsen fik gåsehud. 16. hul har fået en helt særlig status under European Tour Golf-turneringen Made in Denmark i Himmerland i den forgange uge. Mandag, mens oprydningen efter alskens golfstjerner og 81.000 tilskuere er i fuld gang, er banen blevet indtaget af ganske almindelige golfspillere. Her i blandt Søren Have, som må erkende, at der er noget forskel på at klappe Søren Kjeldsen op ad bakken - og selv trampe derop dagen derpå, en halvkold, vindblæst dag i Gatten. Se reportage fra oprydningen i aften 19.30 på TV2/Nord Salto.

Opsummering:
16. hul på Backtee Course i Made in Denmark-turneringen har fået kultstatus. Men alting har en ende - og mandag formiddag er magien ved Himmerland Hills forduftet.